เทศกาลเจ หลายๆร้านต่างงัดเมนูเจมาเอาใจผู้บริโภคอย่างเราๆ ร้านเย็นตาโฟอ.มัลลิการ์ ไม่ยอมตกรถไฟขบวนนี้เด็ดขาด แม้จะเจ แต่ก็มีทีเด็ดค่ะ 


ถึงจะเป็นร้านในปั๊มน้ำมันจุดพักรถ ปตท.บางนา แต่ก็มีเมนูอาหารมากกว่า 20 รายการมาเอาใจผู้บริโภค โดยเฉพาะช่วงนี้ เทศกาลเจที่ชาวไทยสายเลือดแดนมังกรต่างพากันถือศีลกินเจ นุ่งขาวห่มขาว 


เมนูเจที่ลิ้มลองวันนี้ คือ ข้าวแกงเขียวหวาน รอเมนูนี้เกือบ 15 นาที ถือว่านานพอสมควรเลยค่ะ นั่นก็เป็นเพราะเชฟได้ทำสดใหม่จานต่อจานเลย ไม่ทำไว้ก่อนเป็นหม้อๆแล้วตักราด แต่พริกแกงอาจจะตำไว้ก่อนบ้าง เสียดายที่เย็นตาโฟเจหมดเสียก่อน ไม่งั้นคงไม่ปล่อยผ่านไปเฉยๆแน่สำหรับเมนูนี้ สำหรับรสชาติอาจสู้เมนูหม่เจไม่ได้ แต่แกงเขียวหวานที่ได้จานนี้ เป็นเต้าหู และมะเขือมากมาย ทั้งมะเขือเปราะ มะเขือพวง โปรตีนเกษตรลักษณะคล้ายลูกชิ้น จานนี้ไม่เผ็ดเลยค่ะ แต่ก็ไม่ปรุงเพิ่มใดๆ มีความเค็มอยู่แล้ว มันน้อยลงจากเมนูธรรมดาเยอะมากๆ 


แต่ถ้าออกเจแล้ว ก็ยังอยากทานเย็นตาโฟร้านนี้อยู่ค่ะ